**Kære elevkoordinator/vejleder**

Du har netop modtaget en SSH-elev, som kommer fra skoleperiode 1b med en varighed på 1 uge.

Eleven har fået en opgave med i oplæring 1b, der handler om funktionsevnetilstanden i forhold til mobilitet hos en borger, som eleven har opgaver hos. Formålet med opgaven er, at eleven er opmærksom på at understøtte de ressourcer borgeren har i den hverdagsrehabiliterende tilgang.

For at understøtte elevens transfer tager opgaven afsæt i overskrifter fra Fælles Sprog III Funktionsevnetilstande. Opgaven har kun fokus på mobilitet og anvendes i undervisningen på skoleperiode 2.

Din opgave som elevkoordinator/vejleder er at:

* Hjælpe eleven med at vælge en borger
* Støtte eleven i at udfylde felterne i skabelonen
* Tale med eleven om, at borgeren i opgaven skal gøres anonym, dels på grund af tavshedspligt, men også på grund af databeskyttelsesforordningen
* Støtte eleven i at opgaven er klar til skoleperiode 2

Skulle der være spørgsmål til opgaven, er du velkommen til at kontakte:

Koordinator Kathrine Buchwald Nielsen

kbn@sosuesbjerg.dk